Na temelju članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13, 14/13, 9/15, 11/15-pročišćeni tekst, 2/18, 3/18-pročišćeni tekst, 4/20, 25/20, 3/21 i 4/21-pročišćeni tekst) i članka 28. Poslovnika o radu Župana Koprivničko-križevačke županije („Službeni glasnik Koprivničko-križevačke županije“ broj 10/14 i 4/16), Župan Koprivničko-križevačke županije 1. rujna 2021. donio je

**RJEŠENJE O IZMJENAMA I DOPUNAMA RJEŠENJA**

**o osnivanju i imenovanju Projektnog tima za provedbu projekta**

**„Responsible Green Destination Amazon of Europe“**

I.

U Rješenju o osnivanju i imenovanju Projektnog tima za provedbu projekta „Responsible Green Destination Amazon of Europe“ („Službeni glasnik Koprivničko-križevačke županije“, broj 3/19 i 15/20) u točki II. dodaju se podtočke 6 i 7 koje glase:

„6. **Jelena Kralj,** viša stručna suradnica za europske fondove u Upravnom odjelu za financije, proračun i javnu nabavu, za članicu Projektnog tima zaduženu za administriranje projekta i postupke nabave.,

7. **Saša Strmečki,** viši referent za financije i računovodstvo u Upravnom odjelu za financije, proračun i javnu nabavu, za člana Projektnog tima zaduženog za financije i administriranje projekta“.

II.

Točka II.a. mijenja se i glasi:

„II.a

Članovi projektnog tima radit će na projektu u postotku radnog vremena kako slijedi:

1. Vladimir Šadek – 30%,
2. Marinela Ćurčić – 50%,
3. Jelena Kralj – 30%,
4. Saša Strmečki – 30%.

Istima će se u omjeru utvrđenom u stavku 1. ove točke plaća sufinancirati sredstvima iz proračuna projekta.“

III.

Ovo Rješenje objavit će se u „Službenom glasniku Koprivničko-križevačke županije“.

ŽUPAN

KOPRIVNIČKO-KRIŽEVAČKE ŽUPANIJE

KLASA: 910-01/18-02/12

URBROJ: 2137/1-03/05-21-16

Koprivnica, 1. rujna 2021.

ŽUPAN

Darko Koren, ing. građ., v.r.